钦定古今图书集成/明伦汇编/闺媛典/第353卷 > 《寄远》前人
## 钦定古今图书集成/明伦汇编/闺媛典/第353卷 > 《寄远》前人

爱君芙蓉婵娟之艳色，色可餐兮难再得。怜君冰玉
清回之明心，情不极兮意已深。朝共《琅玕》之绮食，夜
同鸳鸯之锦衾。恩情婉娈忽为别，使人莫错乱愁心。
乱愁心，涕如雪。寒灯厌梦魂欲绝，觉来相思生白发。
盈盈汉水若可越，可惜凌波步罗袜。“美人美人兮归
去来，莫作朝云暮雨兮飞阳台。”